钦定古今图书集成/方舆汇编/职方典/第1257卷 > 常德府封建考 通志府志合载
## 钦定古今图书集成/方舆汇编/职方典/第1257卷 > 常德府封建考 通志府志合载

周

《楚春申君黄歇　》，歇本黔阳人，封于常德府治，即其址也。

宋

武陵王骏

齐

武陵王　失名，按王融《谢弓启》云：“殿下摛藻蕙楼，畅艺兰苑。敷绩玉于风筵，叠连珠于月窟。兔园掩秀，邺水惭奇。融揖让未工，滥升饮之赏；操弧反矢，奉招贤之锡。文韬镂景，逸干凌云。玩溢百龄，佩流千载。” 考蕙楼、兰苑，皆其别业。

梁

武陵王刘孝仪　按《谢赐第表》云：“窃以南望朱凫，北距苍龙，右带御沟，左回青路。卑晏婴之湫隘，同潘岳之闲居。臣幼自宫掖，长游城府，虽轮奂之美多门，而馆第之私未暇。今轻舟将返，高门遽锡，遂葺家筑室，百堵皆兴云屋，连甍一朝”

弘敞

宋

“普安郡王白琮　即常德军节度使。” 按孝宗于绍兴十七年以普安郡王授常德军节度使，后即位于乾道元年，遂陞常德为府。

明

荣庄王祐枢　，宪宗第十子。弘治十一年建国于常德。至十八年薨，谥曰“庄。” 子厚勋嗣，正德十年封“世子。” 嘉靖十一年薨，谥“怀穆世子。” 二十年追封荣怀王，以世子载墐嗣，嘉靖十八年封荣王。子翊铃，嘉靖四十五年封“世子。”